Deși festivalul este amplu, întinzîndu-se pe aproape trei săptămîni, nu predomină show-case -ul, ci evenimentele adiacente, de la experți străini invitați să ia contact cu teatrul german (și cărora li se ține un curs intensiv de actualitate teatrală germană, prin conferințe, ateliere și întîlniri cu artiști și manageri culturali locali) la ateliere de scriere dramatică sau forumul internațional cu tineri artiști și critici.